Odense Adresse-Contoirs Efterretninger, 1839-10-04
Følgende Sag staaer for Øieblikket for Landsoverretten i Kjøbenhavn: J Juli 1837 meldte en Dagleiers Kone i Odense til Politiet, at af en Bagersvend var paa Gaden hende frarøvet, en Kurv, hvori Hvedebrød af Værdi 1 Rbd., samt af en anden Kurv 2 Suurbrød. Klagen siger hun videre: "Med Hensyn til, at Gierningsmanden brugte Vold eller physisk Magt, for at komme i Besiddelse af Kosterne, er maaskee Misgierningen at henføre til "Røveri. Bagersvenden vedgik for Politiretten, at have efter sin Mesters Ordre frataget Konen Kurven og Brødene, dog først efter forgiæves at have anmodet hende om at levere ham Kurven; men han nægtede, at hun gjorde nogen Modstand. Hun vedblev, at hun holdt ved Kurven, saalænge hun kunde." Jfølge Klagen havde endeel Personer, seet det Foregaaede; men Jngen blev afhørt som Vidne. Bageren vedgik at have beordret Svenden at bringe ham Klagerindens Kurv, og anførte til Forsvar: det er Vedtægt imellem Bagerne i Odense, ikke at holde Brødkoner til Brødudsalg, og at enhver Jnteressent, som forseer sig herimod, skal erlægge en Mulkt af 5 Rbd. til Laden og 1 Rbd. til den, der anholder Konen." Kurven havde han ladet sin Pige aflevere paa Fattiggaarden." Jfølge den af ham paaberaabte Forening ansaae han sig aldeles berettiget til at handle saaledes, som skeet er. Forhøret blev derpaa sluttet, og tilsendt Stiftet, som resolverede: "at da Sagen ikke har nogen Charakteer af en offentlig Forseelse, saa maa det rettest overlades til Parterne, at afgjøre den, saaledes, som de bedst veed og kan. Ved Klage af 25 April 1838 ankede Konen over en lignende Medfart, at nemlig 2de Bagere havde den 23 f. M., overfaldet, hende, og frataget hende en Kurv med Brød, m. M. Politiet sendte Klagen til Stiftet, og efter dettes Ordre foretoges Forhør den 9 Mai. Bagernes Oldermand havde imidlertid ved Klage af 25. April anlagt Politisag imod Konen for ulovligt Brød salg. Sagen begyndtes den 27 f. M., og endtes ved Dome Geaf 29 Juli, hun dømtes paa Grund af Bagernes Laugsartikler af 23 Juni 1683, § 11 og 13, til en Mulkt af 8 Rbd., og at betale i Omkostninger 10 Rbd. Sedler; hvorimod hun fritoges for videre Straf, da Brødet maatte antages at være kjøbt hos en af Bagerne. Det har - siger Berl. Tid, i den Anledning - saavidt vides, aldrig før været agtet for en Brøde, at kjøbe Brød hos en Bager og falbyde det til Andre. J Kjøbenhavn og vel paa flere Steder er det ganske almindeligt, at saadanne Brødkoner gaae om og sælge, hvorved Bagerne sikkert opnaae den Vinding, at de afsætte mere Brød, end ellers vilde være blevet kjøbt hos dem selv. Konen, der nu er Enke, og skal være yderst fattig, samt lide af epileptiske Tilfælde, har af Cancelliet faaet Bevilling til fri Retspleie for Overretten til Appel af den Sag, Bagerlauget havde paadraget hende; og Cancelliet har, ved at sende Bevillingen til Overretten, begjært sig underrettet om Sagens Udfald. Tildragelser. J Ribe Aae hændtes sidstafvigte Løverdag den Ulykke, at en Pige fra Fanø blev af Storseilsbommen paa en Baad styrtet ud og druknede. Flere Fruentimmer og et Par aldrende Mænd vare i samme Baad og maatte see Pigen drukne, uden at kunne foretage Noget til hendes Redning, da Baaden seilede med Vinden, og havde for stærk Fart til at den hurtigtnok kunde vendes.